| "Angel of Death"Slayer |
| --- |
|  |
| Kappaleen tiedot |
|  Albumilta | *Reign in Blood* |
|  Äänitetty  | Los Angeles, Kalifornia, 1986 |
|  Julkaistu | 7. lokakuuta 1986 |
|  Tekijä(t) | Jeff Hanneman |
|  Tuottaja(t) | Rick Rubin |
|  Tyylilaji | thrash metal |
|  Kesto | 04.51 |
|  Levy-yhtiö | Def Jam Recordings |
| *Reign in Blood* muut kappaleet |
|  | "Angel of Death"1 | "Piece by Piece"2 |

**Angel of Death** yhdysvaltalaisen thrash metal -yhtye Slayerin kolmannen albumin *Reign in Blood* (1986) aloituskappale. Kappaleen sävelsi ja sanoitti yhtyeen toinen kitaristi Jeff Hanneman. Kappale kertoo Josef Mengelen ihmiskokeista Auschwitzin tuhoamisleirillä holokaustissa.

Raakojen sanoitusten takia yhtye sai osakseen syytöksiä kansallissosialismin kannattamisesta sekä rasismista. Yhtye kielsi kaikki väitteet, mutta kohut seurasivat Slayeriä pitkään. Kohusta ja albumin viivästyksestä huolimatta kappaleesta on tullut yhtyeen fanien suosikkeja.

*Reign in Bloodilla* oli suuri merkitys speed- ja thrash metalin kehitykseen. *AllMusicin* Steve Hueyn mukaan kappale on klassikko ja itse albumi "speed metalin huippukohta".

Taustaa ja säveltäminen
-----------------------

Slayerin kitaristi Jeff Hanneman sävelsi ja sanoitti "Angel of Deathin" luettuaan natsilääkäri Josef Mengeleä käsittelevää kirjallisuutta ollessaan kiertueella yhtyeensä kanssa. Hanneman kertoi 2006 *Decibel*-lehdelle kappaleen kirjoittamisesta: "Piipahdin jossain ja ostin kaksi kirjaa Mengelestä. Ajattelin että tää on jotain todella sairasta settiä. Sitten kun oli aika äänittää uusi levy niin kaikki ne jutut olivat edelleen mun päässä. Sieltä 'Angel of Death' tuli."

Musiikki ja rakenne
-------------------

Musiikkinäyte"Angel of Death"Kolmas säkeistö kertoo Mengelen kirurgisista toimenpiteistä ilman puudutusta.Äänitiedostojen kuunteluohjeet

"Angel of Death" on 4 minuuttia ja 51 sekuntia pitkä ja albumin *Reign in Blood* pisin kappale. Koko albumin pituus on vain 29 minuuttia. Kappaleella on perinteinen säkeistö-kertosäkeistö-rakenne toisin kuin useimmilla levyn kappaleilla. Kappaleen avaa Kerry Kingin ja Jeff Hannemanin kitarointi. Tämän jälkeen rumpali Dave Lombardo liittyy mukaan ja laulaja-basisti Tom Araya aloittaa korkean kirkumisen.

Kappaleen sanoitukset on kirjoitettu sekä Mengelen että ulkopuolisen seuraajan näkökulmasta. Sanoitukset kertovat Mengelen kokeista joita hän suoritti Auschwitzin tuhoamisleirillä toisen maailmansodan aikana osana holokaustia. Mengele tutki muun muassa kääpiöitä ja kaksosia, ja hänen tutkimuksiin kuului sekä fyysisiä että psykologisia kokeita. Kappale kuvaa suoraan hänen tekoja, kuten kirurgisia toimia ilman puudutusta, kaksostenvälisiä verensiirtoja, eristyksiä, kaasutuksia, tappavilla taudeilla tartuttamista, sukupuolenvaihdosleikkauksia, raajojen ja sisäelinten poistoja sekä sokeuttamista.

Kohu
----

Kappaleen säveltänyt Jeff Hanneman vuonna 2009.
Kappaleen sanoitukset viivästyttivät albumin julkaisua. Yhtye levytti albumin Def Jam Recordingsille, mutta sen jakelija Columbia Records kieltäytyi levittämästä levyä sen väkivaltaisten sanoitusten vuoksi. Lopulta Geffen Records suostui julkaisemaan albumin 7. lokakuuta 1986, mutta kohun vuoksi sitä ei luetteloitu virallisesti levy-yhtiön katalogiin.

"Angel of Death" aiheutti kohua holokaustista selvinneiden ja heidän perheenjäseniensä sekä yleisön keskuudessa. Kohun seurauksena yhteyttä syytettiin natsismin kannattamisesta. Syytökset seurasivat yhtyettä pitkään. Kitaristi Hannemanilla oli yleisesti suuri kiinnostus Natsi-Saksaan ja sen asevoimiin. Hänen henkilökohtaiseen kokoelmaansa kuului muun muassa erilaisia natsiajan kunniamerkkejä. Osa tulkitsi Hannemanin kiinnostuksen ideologiseksi, mutta tämä kiisti väitteet:

> »Tiedän kyllä miksi ihmiset käsittävät sen väärin –– se on välitön reaktio. Kun lukee niitä sanoituksia niin en laittanut sinne mitään joka tuomitsee hänen tekojaan koska, no, eikös se ole ilmiselvää? Ei mun pitäisi sitä sulle sanoa.» 
> 
> 

Yhtyettä syytettiin natsismin ohella rasismista, jonka yhtyeen jäsenet kielsivät. Kertomansa mukaan he olivat vain kiinnostuneita aihepiiristä.

Vastaanotto
-----------

Kappaletta ei julkaistu singlenä, mutta *Reign in Bloodin* arvostelleet kehuivat kappaletta. *Stylus Magazinen* Clay Jarvasin mukaan kappale "pieksee menne tullen kaikki muut nopeaa heviä soittavat yhtyeet" ja se antaa hyvän kuvan albumin materiaalista: "nopeaa ja likaista". *PopMattersin* Adrien Begrand sanoo kappaleesta: "Albumia ei voisi avata parempi kappale kuin mestarillinen 'Angel of Death', yksi järisyttävimmistä kappaleista hevihistoriassa". *AllMusicin* Steve Huey kutsuu kappaletta klassikoksi ja albumia speed metalin huippukohdaksi.

Kokoonpano
----------

**Muusikot**

* Tom Araya – laulu, bassokitara
* Kerry King – sähkökitara
* Jeff Hanneman – sähkökitara
* Dave Lombardo – rummut

**Tuotanto**

* Rick Rubin – tuotanto
* Howie Weinberg – masterointi
* Andy Wallace – äänitys

Lähteet
-------

* Ferris, D. X.: *Slayer's Reign in Blood*. , 2008. ISBN 0826429092. (englanniksi)
* Moore, Ryan: *Sells like teen spirit : music, youth culture, and social crisis*. New York: New York University Press, 2010. ISBN 9780814757475. Teoksen verkkoversio. (englanniksi)

### Viitteet

1. 1 2 3 4 5 6 7 8  Bennett, J.: An exclusive oral history of Slayer *Decibel*.  Arkistoitu 13.8.2006. Viitattu 15.1.2021. (englanniksi)
2. 1 2 3  Slayer - Reign in Blood - Encyclopaedia Metallum: The Metal Archives *Encyclopaedia Metallum: The Metal Archives*.  Arkistoitu 16.1.2021. Viitattu 16.1.2021. (englanniksi)
3. 1 2  Begrand, Adrien: Slayer: Soundtrack to the Apocalypse - PopMatters Review *PopMatters*.  Arkistoitu 15.3.2007. Viitattu 16.1.2021. (englanniksi)
4. ↑  Ferris 2008, sivu 114.
5. ↑  SLAYER's KING Says RICK RUBIN's Collaboration With METALLICA Was 'Slap In The Face' *Blabbermouth.net*.  1.7.2006.  Arkistoitu 26.3.2007. Viitattu 15.1.2021. (englanniksi)
6. ↑  Moore 2010, sivu 101.
7. ↑  Josef Mengele *auschwitz.dk*.  Arkistoitu 23.2.2007. Viitattu 15.1.2021. (englanniksi)
8. ↑  Josef Mengele killer file *Moreorless.com*.  Arkistoitu 5.12.2006. Viitattu 15.1.2021. (englanniksi)
9. ↑  Roberts, Michael: Westworld Online interview with Kerry King - August 2000 *SlayerSaves.com*.  Arkistoitu 18.10.2006. Viitattu 15.1.2021. (englanniksi)
10. ↑  Lahtinen, Luxi: Jeff Hanneman - S L A Y E R *Metal Rules*.  18.12.2006.  Arkistoitu 29.1.2007. Viitattu 16.1.2021. (englanniksi)
11. ↑  Davis, Brian: Exclusive! Interview With Slayer Guitarist Jeff Hanneman *KNAC.COM*.  26.7.2004.  Arkistoitu 28.9.2007. Viitattu 16.1.2021. (englanniksi)
12. ↑  Cummins, Johnson: Our father who art in Hell *Montreal Mirror*.  Arkistoitu 13.11.2005. Viitattu 16.1.2021. (englanniksi)
13. ↑  Jarvis, Clay: Slayer - Reign in Blood *Stylus Magazine*.  1.9.2003.  Arkistoitu 11.5.2006. Viitattu 16.1.2021. (englanniksi)
14. ↑  Huey, Steve: Slayer - Reign in Blood *AllMusic*.  Arkistoitu 16.1.2021. Viitattu 16.1.2021. (englanniksi)